| ‹ 2008. Srbija 2014. › |
| --- |
| Izbori za narodne poslanike Republike Srbije 2012. |
| 6. maj 2012. |
|  |  |  |  |
| Lider | **Tomislav Nikolić** | Boris Tadić | Ivica Dačić |
| Stranka | **Pokrenimo Srbiju** | Izbor za bolji život | SPS-PUPS-JS |
| Broj glasova | **940.659** | 863.294 | 567.689 |
|  % | **24,04** | 22,11 | 14,53 |
| Mandati | **73** | 67 | 44 |
| Premijer: |
|  |

**Izbori za narodne poslanike u Narodnu skupštinu Republike Srbije 2012**. su održani 6. maja 2012. Istog dana, održani su i predsednički izbori, izbori za poslanike skupštine Vojvodine, odnosno lokalni izbori u onim opštinama i gradovima gde odbornicima ističe mandat, ali ne i na teritoriji Kosova i Metohije, čime će birači po prvi put posle 1992. godine izlaziti na opšte izbore.

Raspisivanje i rokovi
---------------------

Dana 13. marta 2012. godine, predsednik Srbije Boris Tadić je raspisao parlamentarne izbore.

Bili su to deveti izbori za narodne poslanike od uspostavljanja višestranačkog sistema, osmi od kada se izbor poslanika vrši po proporcionalnom D`Ontovom sistemu, tek treći redovni (održano je šest vanrednih parlamentarnih izbora) i treći od kada je Srbija ponovo postala suverena država 2006. godine.. 

Rokovi u vezi sa ustavnim i zakonskim aktivnostima su bili sledeći: 

* Predaja izbornih lista- do 21. aprila
* Objavljivanje zbirne liste od strane Republičke izborne komisije- do 26. aprila
* Objavljivanje konačnih rezultata- do 10. maja
* Konstituisanje novog saziva Narodne skupštine Republike Srbije- do 9. juna
* Izbor nove Vlade Republike Srbije- do 8. septembra

Propisi
-------

Na ovim izborima, izborne liste koje su se kandidovale, morale su da prikupe **najmanje 10.000 biračkih potpisa**, da bi njihova kandidatura bila prihvaćena od strane Republičke izborne komisije (RIK).

Poslanički mandati su se raspoređivali D'Ontovim sistemom najvećih količnika. Da bi dobile mandate u Skupštini, izborne liste su morale da pređu i cenzus od 5%, osim lista nacionalnih manjina, za koje je važio prirodni cenzus.

Izborna tišina je trajala od 4. do 6. maja u 20 časova, kada su biračka mesta zatvorena.

Proglašene liste
----------------

Izborne liste su odštampane na glasačkim listićima onim redom kojim su proglašene.

**1. *Izbor za bolji život – Boris Tadić***

*Glavni članak: Izbor za bolji život — Boris Tadić*
Demokratska stranka je na prethodne parlamentarne izbore izašla u koaliciji "Za evropsku Srbiju", koja je postala najveća grupacija u novom sazivu parlamenta, a dala je i najveći broj ministara u novi kabinet. Koalicija se u međuvremenu de fakto raspala, pa je DS najavio da će na nove izbore izaći u koaliciji sa Socijaldemokratskom partijom Srbije, Ligom socijaldemokrata Vojvodine, Demokratskim savezom Hrvata, Zelenim Srbije i Demohrišćanskom strankom Srbije.. Predizborni slogan koalicije je "Za bolji život- Boris Tadić". Iako je najavio kandidaturu za reizbor na mestu gradonačelnika Beograda, nosilac liste je Dragan Đilas, a za njim je, na drugom mestu, Ružica Đinđić. Republička izborna komisija je proglasila ovu listu 18. marta.

**2. *Srpska radikalna stranka – dr Vojislav Šešelj***

*Glavni članak: Srpska radikalna stranka*
Srpska radikalna stranka je na izbore izašla samostalno, ali bez određenih visokih funkcionera na izbornoj listi. Republička izborna komisija je proglasila ovu listu 19. marta.

**3. *Ujedinjeni regioni Srbije – Mlađan Dinkić***

*Glavni članak: Ujedinjeni regioni Srbije*
Ujedinjeni regioni Srbije su koalicija, koju su osnovali članica koalicije "Za evropsku Srbiju"- G17+, Zajedno za Šumadiju, Narodna partija, pokret Živim za Krajinu, Koalicija za Pirot i Bunjevačka partija. Najavljeno je da će njihov kandidat za predsednika vlade biti Mlađan Dinkić.. Republička izborna komisija je proglasila ovu listu 19. marta.

**4. *Čedomir Jovanović – Preokret***

*Glavni članak: Preokret (koalicija)*
Koaliciju "Preokret" čine Liberalno-demokratska partija, Srpski pokret obnove, Socijaldemokratska unija i Bogata Srbija. Dve veće stranke ove koalicije u izbornu trku ulaze sa različitih pozicija- LDP je na republičkom nivou opoziciona stranka, dok je SPO bio deo koalicije "Za evropsku Srbiju", sa četiri poslanika i jednim ministrom. Unutar samog Srpskog pokreta obnove, došlo je do sukoba, kada su se određeni članovi usprotivili ulasku u "Preokret", zbog navodnog napuštanja izvorne ideologije SPO-a. Podršku koaliciji dale su i neke manjinske stranke, kao i Asocijacija slobodnih i nezavisnih sindikata. Republička izborna komisija je proglasila ovu listu 19. marta.

**5. *Pokrenimo Srbiju – Tomislav Nikolić***

*Glavni članak: Pokrenimo Srbiju — Tomislav Nikolić*
Posle političkog razlaza Vojislava Šešelja i Tomislava Nikolića, poslanici SRS-a koji su prišli Nikoliću osnovali su zajedno sa njim poslanički klub "Napred Srbijo". Srpska napredna stranka je formirana nekoliko meseci posle parlamentarnih izbora 2008. godine, odvajanjem velikog broja članova Srpske radikalne stranke, na čelu sa Nikolićem. Krnji SRS je insistirao na pravu da zadrži sve mandate osvojene na izborima, koje je zvanično osporeno, tako da je SNS ostao u skupštini sve do okončanja njenog mandata. Koaliciju čine Srpska napredna stranka, Nova Srbija, Pokret snaga Srbije, Pokret socijalista, Bošnjačka narodna stranka, Romska partija, Narodna seljačka stranka, Demokratska partija Makedonaca, Asocijacija malih i srednjih preduzeća i preduzetnika Srbije, Pokret vlaškog ujedinjenja, Pokret privredni preporod Srbije i Udruženje izbeglica u Srbiji. Najavljeno je da će Jorgovanka Tabaković biti njihov kandidat za premijera. Republička izborna komisija je proglasila ovu listu 20. marta.

**6. *Demokratska stranka Srbije – Vojislav Koštunica***

*Glavni članak: Demokratska stranka Srbije*
Demokratska stranka Srbije je na izbore izašla samostalno.. Republička izborna komisija je proglasila ovu listu 21. marta.

**7. *Ivica Dačić – SPS-PUPS-JS***

Potpuno isto kao i na prethodnim izborima, Socijalistička partija Srbije, Partija ujedinjenih penzionera Srbije i Jedinstvena Srbija su potpisali koalicioni sporazum. Prema njemu, SPS će imati 142 kandidata za narodne poslanike, PUPS 68, a JS 40. Takođe, kako je ranije najavljeno lider SPS-a, Ivica Dačić je bio zajednički kandidat na istovremeno održanim predsedničkim izborima. Republička izborna komisija je proglasila ovu listu 22. marta.

**8. *Dveri za život Srbije***

*Glavni članak: Srpski sabor Dveri*
Nevladina organizacija "Dveri" je predala izbornu listu RIK-u 27. marta. Prema pokretu, listu je potpisima podržao 15.351 građanin. RIK je listu proglasio 28. marta.

**9. *Savez vojvođanskih Mađara – Ištvan Pastor***

*Glavni članak: Savez vojvođanskih Mađara*
Prva manjinska lista koja se prijavila za izbore jeste "Savez vojvođanskih Mađara" (VAJDASÁGI MAGYAR SZÖVETSÉG), čiji je nosilac Ištvan Pastor. Oni su predali 12.191 validan potpis, pa je 30. marta RIK proglasio ovu listu.

**10. *Reformistička stranka – Prof. dr Milan Višnjić***

Reformistička stranka je lokalna stranka iz Niša i izlazi po drugi put na izbore posle 2008. Nosilac liste je Milan Višnjić, sin predsednika stranke Aleksandra Višnjića. Republička izborna komisija je proglasila ovu listu 4. aprila.

**11. *Stranka demokratske akcije Sandžaka – dr.Sulejman Ugljanin***

SDAS je druga manjinska lista posle SVM-a, kao predstavnik Bošnjaka iz Raške. Nosilac liste je lider SDAS-a Sulejman Ugljanin. Republička izborna komisija je proglasila ovu listu 12. aprila.

**12. *Pokret radnika i seljaka***

PRS je grupa građana predvođena prof.dr. Zoranom Dragišićem. Republička izborna komisija je proglasila ovu listu 15. aprila. 

**13. *Socijaldemokratski savez – Nebojša Leković***

SDS je trinaesta lista koja se prijavila RIK-u. Nosilac liste je Nebojša Leković. Republička izborna komisija je proglasila ovu listu 19. aprila.

**14. *Sve zajedno - BDZ, GSM, DZH, DZVM, Slovačka stranka – Emir Elfić***

Ovo je treća manjinska lista, koja učestvuje na ovim izborima i predstavila se kao široka koalicija bošnjačkih, mađarskih, hrvatskih i slovačkih manjinskih stranaka. Koaliciju čine Bošnjačka demokratska zajednica, Građanski savez Mađara Vojvodine, Demokratska zajednica Hrvata, Demokratska zajednica vojvođanskih Mađara i Slovačka stranka i nosilac liste je predsednik BDZ-a Emir Elfić. Republička izborna komisija je proglasila ovu listu 19. aprila. 

**15. *Koalicija „Albanaca preševske doline"***

Jedinu albansku izbornu listu, Republička izborna komisija je proglasila 22. aprila.

**16. *Crnogorska partija – Nenad Stevović***

Jedina crnogorska manjinska lista, proglašena je na sednici Republičke izborne komisije 24. aprila.

**17. *Komunistička partija – Josip Broz***

Partija koju vodi unuk bivšeg predsednika Jugoslavije, Josipa Broza Tita, Joška Broz, 20. aprila nije dostavila neophodan broj potpisa za kandidaturu. Posle četiri dana, dostavljena su neophodna 1594 potpisa, pa je Republička izborna komisija 24. aprila proglasila ovu listu.

**18. *Stranka „Nijedan od ponuđenih odgovora"***

*Glavni članak: Nijedan od ponuđenih odgovora (politička stranka)*
Lista NOPO ima status manjinske liste koja zastupa interese Vlaške nacionalne zajednice. Pošto je 20. aprila podnela nedovoljan broj potpisa, ovi nedostaci su otklonjeni, pa je 24. aprila Republička izborna komisija proglasila je ovu listu.

Istraživanja javnog mnjenja
---------------------------

### 2012.

| Istraživač | Izvor | Period | DS-SDPS-LSV | SRS | URS | LDP-SPO | SNS-NS-PSS-PS | DSS | SPS-PUPS-JS | Dveri | Ostali |
| --- | --- | --- | --- | --- | --- | --- | --- | --- | --- | --- | --- |
| Faktor plus |  | 1. maj 2012. (objavljeni) | 27% | 5,5% | 4% | 6,4% | **32,5%** | 5,7% | 13,2% | 3,4% | - |
| Partner konsalting |  | 29. april 2012. (objavljeni) | 21,8% | 8,4% | 6,7% | 9,4% | **24%** | 6,2% | 11,4% | 3,6% | - |
| IRI |  | 23-24. april 2012. | **26,6%** | 5,4% | 7,4% | 8,2% | 25,2% | 6,1% | 12,8% | 3,6% | - |
| Faktor plus |  | 14-22. april 2012. | 28,3% | 5,5% | 3,3% | 6,2% | **33,5%** | 5,7% | 11,8% | - | 2,7% |
| Partner konsalting |  | 11. april 2012. (objavljeni) | 25,1% | 6,9% | 6,7% | 7,3% | **29,7%** | 5,2% | 13,2% | 2,9% | 3,3% |
| IRI |  | 8-9. april 2012. | 24% | 5% | 8% | 8% | **27%** | 8% | 12% | 5% | 3% |
| Faktor plus |  | 2-8. april 2012. | 29,4% | 5,7% | 3,4% | 6,3% | **33,4%** | 5,5% | 11,6% | - | - |
| eizbori.com |  | 2-5. april 2012. | **27,1%** | 7,9% | 6,1% | 7,9% | **27,1%** | 6,6% | 13,3% | 2,8% | 1,1% (SVM 0,7%) |
| Faktor plus |  | 18-25. mart 2012. | 29,1% | 5,8% | 3,8% | 6,4% | **33,2%** | 5,8% | 11,1% | - | - |
| Partner konsalting |  | 7-11. mart 2012. | 31,7% | 5,3% | 1,9% | 5,1% | **35,5%** | 5% | 12,6% | - | SVM 0,9% |
| Faktor plus |  | 5-15. februar 2012. | **DS 28,2%SDPS 2,6%** | 7% | 3% | LDP 6%SPO 0,6% | 30,6% | 5,6% | SPS 7,1%PUPS 4% | - | - |
| NSPM |  | 25. decembar 2011 — 5. januar 2012. | DS 25%SDPS 2,6%LSV 1,6% | 6,5% | 4% | LDP 6,3%SPO 0,9% |  **SNS 28,9%**NS 0,7% | 7,5% | SPS 11,2%JS 1,8%PUPS 1,4% | 0,7% | 1% |

### 2008 — 2011.

Rezultati
---------

Zvanični rezultati koje je saopštila Republička izborna komisija:

| Poredak | Red. br. | Izborna lista | Glasova |  % | Mandata | +/- |
| --- | --- | --- | --- | --- | --- | --- |
|
| **1.** | 5. |  | Pokrenimo Srbiju — Tomislav Nikolić | 940.659 | **24,04%** | **73** | +64 |
|
| **2.** | 1. |  | Izbor za bolji život — Boris Tadić | 863.294 | **22,06%** | **67** | -4 |
|
| **3.** | 7. |  | Ivica Dačić – SPS-PUPS-JS | 567.689 | **14,51**% | **44** | +24 |
|
| **4.** | 6. |  | Demokratska stranka Srbije – Vojislav Koštunica | 273.532 | **6,99%** | **21** | = |
|
| **5.** | 4. |  | Čedomir Jovanović – Preokret | 255.546 | **6,53%** | **19** | +2 |
|
| **6.** | 3. |  | Ujedinjeni regioni Srbije – Mlađan Dinkić | 215.666 | **5,51%** | **16** | -8 |
|
| **9.** | 9. | align="center" width="30pxx" | Savez vojvođanskih Mađara - Ištvan Pastor | 68.323 | **1,75%** | **5** | +1 |
|
| **12.** | 11. |  | Stranka demokratske akcije Sandžaka - dr Sulejman Ugljanin | 27.708 | **0,71%** | **2** | = |
|
| **14.** | 14. | align="center" width="30pxx" | Sve zajedno - BDZ, GSM, DZH, DZVM, Slovačka stranka - Emir Elfić | 24.993 | **0,64%** | **1** | +1 |
|
| **15.** | 18. |  | Nijedan od ponuđenih odgovora | 22.905 | **0,59%** | **1** | +1 |
|
| **16.** | 15. |  | Koalicija Albanaca Preševske doline | 13.384 | **0,34%** | **1** | = |
| **7.** | 2. |  | Srpska radikalna stranka – dr Vojislav Šešelj | 180.558 | **4,61%** | - | -78 |
| **8.** | 8. |  | Dveri za život Srbije | 169.590 | **4,33%** | - | = |
| **10.** | 12. |  | Pokret radnika i seljaka | 57.199 | **1,46%** | - | = |
| **11.** | 17. |  | Komunistička partija - Josip Broz | 28.977 | **0,74%** | - | = |
| **13.** | 13. |  | Socijaldemokratski savez - Nebojša Leković | 16.572 | **0,42%** | - | = |
| **17.** | 10. |  | Reformistička stranka – Prof. dr Milan Višnjić | 8.867 | **0,23%** | - | = |
| **18.** | 16. |  | Crnogorska partija - Nenad Stevović | 3.855 | **0,10%** | - | = |
| **-** | - |  | *Nevažeći listići* | 170.995 | **4,37%** | - |  |

**Red. br.** – redni broj na glasačkom listiću  

**Poredak** – poredak po broju glasova  

– manjinska lista

| Izbori za narodne poslanike Republike Srbije 2012.6. maj 2012. |
| --- |
|  |  |  |  |  |
| **Pokrenimo Srbiju — Tomislav Nikolić** |    | 24.04 |
| **Izbor za bolji život — Boris Tadić** |    | 22.11 |
| **Ivica Dačić – SPS-PUPS-JS** |    | 14.53 |
| **Demokratska stranka Srbije – Vojislav Koštunica** |    | 7.00 |
| **Čedomir Jovanović – Preokret** |    | 6.52 |
| **Ujedinjeni regioni Srbije – Mlađan Dinkić** |    | 5.49 |
| **Savez vojvođanskih Mađara - Ištvan Pastor** (lista nacionalne manjine) |    | 1.77 |
| **Stranka demokratske akcije Sandžaka - dr Sulejman Ugljanin** (lista nacionalne manjine) |    | 0.69 |
| **Svi zajedno - BDZ, GSM, DZH, DZVM, Slovačka stranka - Emir Elfić** (lista nacionalne manjine) |    | 0.63 |
| **Nijedan od ponuđenih odgovora** (lista nacionalne manjine) |    | 0.59 |
| **Koalicija Albanaca Preševske doline**(lista nacionalne manjine) |    | 0.30 |
| Srpska radikalna stranka – dr Vojislav Šešelj |    | 4.63 |
| Dveri za život Srbije |    | 4.34 |
| Pokret radnika i seljaka |    | 1.46 |
| Komunistička partija - Josip Broz |    | 0.74 |
| Socijaldemokratski savez - Nebojša Leković |    | 0.42 |
| Reformistička stranka – Prof. dr Milan Višnjić |    | 0.22 |
| Crnogorska partija - Nenad Stevović |    | 0.10 |
| ***Nevažeći listići*** |    | 4.37 |
| **Konačni rezultati**  **Izlaznost: 57.77%** ili **3.911.136** od **6,770,013** upisanih birača |

Rezultati 2008. i 2012.
-----------------------

| Izbori za narodne poslanike Republike Srbije 2008. i 2012.Odnos broja mandata |
| --- |
| Stranka | Godina |  | Mandati | Razlika |
| SNS | 2008 |    | 9 | +64 |
| 2012 |    | 73 |
| DS | 2008 |    | 71 | -4 |
| 2012 |    | 67 |
| SPS-PUPS-JS | 2008 |    | 20 | +24 |
| 2012 |    | 44 |
| DSS | 2008 |    | 21 | 0 |
| 2012 |    | 21 |
| Preokret | 2008 |    | 17 | +2 |
| 2012 |    | 19 |
| SVM | 2008 |    | 4 | +1 |
| 2012 |    | 5 |
| URS | 2008 |    | 24 | -8 |
| 2012 |    | 16 |
| SDAS | 2008 |    | 2 | 0 |
| 2012 |    | 2 |
| Svi zajedno | 2008 |    | 0 | +1 |
| 2012 |    | 1 |
| SRS | 2008 |    | 78 | -78 |
| 2012 |    | 0 |
| KAPD | 2008 |    | 1 | 0 |
| 2012 |    | 1 |
| **Napomena**: Neke stranke su učestvovale u različitim koalicijama na prethodnim izborima. |

Optužbe o izbornoj krađi
------------------------

Srpska napredna stranka optužila je Demokratsku stranku da je „brutalno pokrala izbore", zamenivši originalne listiće drugim listićima. Tomislav Nikolić, predsednik stranke, pokazao je novinarima oko 3.000 glasačkih listića, koji su po njegovim tvrdnjama bačeni u kontejner i zamenjeni drugim listićima. Nikolić je odbio da saopšti gde su sporni listići pronađeni.

Republičko javno tužilaštvo naložilo je proveru navoda Srpske napredne stranke i autentičnosti listića koje su pokazali. Međutim, prema rečima portparola Republičkog javnog tužilaštva, Tome Zorića, predstavnici Srpske napredne stranke su odbili da dostave policiji na uvid tražene listiće i materijal.

Ministar životne sredine Oliver Dulić napisao je na svom tviter profilu da je vreća sa listićima koje je pokazao Tomislav Nikolić ukradena u Zaječaru, i da ju je ukrao član Srpske napredne stranke. SNS je ovo demantovala, navodeći da su listići iz jednog mesta u Vojvodini.

Sumnju u regularnost izbora su izrazili i Savez vojvođanskih Mađara i pokret Dveri. Predsednik Ujedinjenih regiona Srbije, Mlađan Dinkić, izrazio je sumnju regularnost lokalnih izbora u Subotici, Novom Sadu i Svilajncu. Vojislav Koštunica, predsednik Demokratske stranke Srbije, založio se da nezavisna komisija ponovo prebroji sve glasove.

Predsednik Socijalističke partije Srbije i Ministar unutrašnjih poslova Ivica Dačić izjavio je da ne veruje da je pored velikog broja posmatrača moglo doći do organizovane izborne krađe i da ne treba podizati tenzije pred drugi krug predsedničkih izbora. Predsednik Liberalno-demokratske partije Čedomir Jovanović je takođe izjavio da nema dokaza da je bilo organizovane izborne krađe i pozvao Tomislava Nikolića da prihvati rezultate izvora.

Dragan Todorović, potpredsednik Srpske radikalne stranke, izjavio je da su posmatrači njegove stranke prijavili neregularnosti samo na jednom biračkom mestu te da bez validnih dokaza neće tražiti poništavanje izbora, dodavši:"Kada tvrdite da je bilo krađe na izborima, morate da navedete mesto, ljude, konkretne podatke i to uvek znate čim se desi, ne treba vam četiri dana da shvatite da vam je neko nešto ukrao".

10. maja nekoliko stotina demostranata i pripadnika pokreta Dveri srpske predvođeni predsedničkim kandidatom Vladanom Glišićem su u Beogradu protestovali šetnjom do Hrama Svetog Save. Narednog dana Dveri su organizovale iste proteste u Novom Sadu.

11. maja predstavnici i demonstranti opozionih grupa i SNP 1389 okupirali su sedište opštine Novi Beograd i zatražili poštene izbore. Policija je u veče uspela da razbeži demostrante i odblokira objekat. 

Visoki funkcioner DSS-a Miloš Aligrudić rekao je da je od trenutka kada su stranački predstavnici otkrili da na jednom biračkom mestu u Kučevu nedostaje vreća sa glasačkim listićima krenula opstrukcija RIK-a. "Opstrukcija je bila skandalozna i katastrofalna i ona ide na to da se ne može izjaviti valjani prigovor i da nam se ni fizički ne dozvoljava, odbijanjem komunikacije, da uopšte u tom smeru reagujemo", rekao je on novinarima ispred sedišta RIK-a.

U Vranju nakon obavljene kontrole dela izbornog materijala, predstavnici Nove Srbije i SRS tvrde da je neko ukrao 9 džakova sa listićima. Lider NS u Vranju Radoslav Lale Mojsilović kaže da su pregledali materijal sa 14 biračkih mesta i da na tim mestima pokradeno 12 glasova Nove Srbije i 11 Srpske radikalne stranke.

12. maja lider SNS-a Tomislav Nikolić je najavio da zbog očigledne izborne prevare neće priznati rezultate izbora i da će njegova stranka počet demonstracije protiv izborne krađe širom Srbije. Zatim doveo je u pitanje učestvovanje u drugom krugu izbora sa Tadićem.

Izvori
------

1. ↑  „Parlamentarni izbori 6. maja". Vaseljenska.com. Arhivirano iz originala na datum 2014-02-02. Pristupljeno 13. 3. 2012.
2. ↑  „RTS :: Srbija pred predsedničkim izborima". Pristupljeno 29. 4. 2012.
3. ↑  „RTS :: Lokalni i pokrajinski izbori" ((`sh`)). Rts.rs. Pristupljeno 13. 3. 2012.
4. ↑  „Predsjednički izbori u Srbiji u svibnju – Nacional.hr". Arhivirano iz originala na datum 2014-02-03. Pristupljeno 29. 4. 2012.
5. 1 2  „RTS :: Raspisani parlamentarni izbori" ((`sh`)). Rts.rs. Pristupljeno 13. 3. 2012.
6. ↑  „RTS :: Srpski izbor(i) 1990–2008" ((`sh`)). Rts.rs. Pristupljeno 13. 3. 2012.
7. ↑  Ime. „DS na izbore sa Ljajićevom strankom | Telegraf - Najnovije vesti". Telegraf.rs. Pristupljeno 13. 3. 2012.
8. ↑  „Čanak: Razgovori DS i LSV o saradnji". 021.rs. Arhivirano iz originala na datum 2012-02-29. Pristupljeno 13. 3. 2012.
9. ↑  „B92 - Izbori 2012 - Đilas prvi na izbornoj listi DS-a". Pristupljeno 29. 4. 2012.
10. 1 2 3 4 5 6 7 8 9 10 11 12 13 14 15 16 17 18 19  „178. sednica Republičke izborne komisije". Pristupljeno 29. 4. 2012.
11. ↑  „Video - Kakva će biti izborna lista radikala?". B92. Pristupljeno 13. 3. 2012.
12. ↑  „RTS :: URS: Dinkić kandidat za premijera" ((`sh`)). Rts.rs. Pristupljeno 13. 3. 2012.
13. ↑  „Vesti - LDP predstavio svoj "Preokret"". B92. 5. 11. 2011.. Pristupljeno 13. 3. 2012.
14. ↑  „Vesti - Frakcija: SPO u Preokretu nelegalno". B92. Pristupljeno 13. 3. 2012.
15. ↑  „Blic Online | ASNS danas o podršci Pokretu Preokret". Blic.rs. Pristupljeno 13. 3. 2012.
16. ↑  „Press Online :: Predsedništvo NS: Nikolić nosilac liste SNS-NS-PSS-PS" ((`sh`)). Pressonline.rs. Arhivirano iz originala na datum 2012-03-14. Pristupljeno 13. 3. 2012.
17. ↑  „Blic Online :: Jorgovanka Tabaković kandidatkinja SNS za premijerku Srbije". blic.rs. 26. 04. 2012..
18. ↑  „Blic Online | Petković: DSS samostalno izlazi na izbore". Blic.rs. Pristupljeno 13. 3. 2012.
19. 1 2  „Blic Online | Dačić kandidat koalicije: Jedva čekamo predsedničke izbore i upozoravamo Tadića - nema kalkulacije". Pristupljeno 29. 4. 2012.
20. ↑
21. ↑  „Najviše glasova za SNS i Tomislava Nikolića | Mondo". Pristupljeno 1. 5. 2012.
22. ↑  „Opala podrška DS-u i SNS-u | Mondo". Pristupljeno 29. 4. 2012.
23. ↑  „IRI anketa parlamentarni izbori: DS vodi, Preokret, URS, DSS i SRS iznad cenzusa | Izbori 2012". Pristupljeno 29. 4. 2012.
24. ↑  „Faktor plus: SNS 33,5, a DS 28,3 odsto glasova". Arhivirano iz originala na datum 2012-05-03. Pristupljeno 2012-05-21.
25. ↑  Partner: Rezultati istraživanja javnog mnjenja, 11. april 2012, slajd 12
26. ↑  „ESKLUZIVNO - Anketa izbori 2012. IRI - SNS vodi, Preokret, URS i DSS iznad cenzusa, Dveri prvi put prešle cenzus | Izbori 2012". Arhivirano iz originala na datum 2012-04-15. Pristupljeno 29. 4. 2012.
27. ↑  Faktor plus: Tadić 35,8, a Nikolić 35,7 odsto[*mrtav link*]
28. ↑  „Istraživanje eizbori.com DS i SNS izjednačeni, sledi SPS, cenzus prelaze Preokret, SRS, DSS i URS". Arhivirano iz originala na datum 2012-04-09. Pristupljeno 2012-05-21.
29. ↑  Faktor plus: Neznatno promenjen odnos snaga
30. ↑  Agencija Partner: Povećala se podrška SNS i DS
31. ↑  „Faktor plus: SNS podržava 30,6 odsto građana, DS - 28,2 odsto". Arhivirano iz originala na datum 2012-02-19. Pristupljeno 2012-05-21.
32. ↑  Skoro 70 odsto građana izlazi na izbore
33. ↑  Izveštaj o ukupnim rezultatima izbora za narodne poslanike Narodne skupštine, *RIK*
34. ↑  Izbori uživo: "Ekonomist" prognozira kohabitaciju, *Blic*
35. ↑  Preliminarni rezultati,pristupljeno dana 8. maja 2012. godine.
36. ↑
37. ↑
38. ↑
39. ↑  „Archive copy". Arhivirano iz originala na datum 2012-07-11. Pristupljeno 2012-05-21.
40. ↑
41. ↑
42. ↑
43. ↑
44. ↑
45. ↑
46. ↑  „Archive copy". Arhivirano iz originala na datum 2015-06-05. Pristupljeno 2012-05-21.
47. ↑  „Archive copy". Arhivirano iz originala na datum 2012-05-15. Pristupljeno 2012-05-21.
48. ↑  „Archive copy". Arhivirano iz originala na datum 2012-05-14. Pristupljeno 2012-05-21.
49. ↑  „Archive copy". Arhivirano iz originala na datum 2012-05-15. Pristupljeno 2012-05-21.

Spoljašnje veze
---------------

|  |  |
| --- | --- |
|  | U Wikimedijinoj ostavi nalazi se članak na temu: **2012 elections in Serbia** |

* Republička izborna komisija
* Narodna skupština Republike Srbije

  



|   Izbori i referendumi u Srbiji |  |
| --- | --- |
| **Izbori za predsednika Republike Srbije:** |
| **1990.** | **1992.** | *1997.* | **1997.** | *2002.(1)* | *2002.(2)* | *2003.* | **2004.** | **2008.** | **2012.** |
| **Izbori za narodne poslanike u Narodnu skupštinu Republike Srbije:** |
| **1990.** | **1992.** | **1993.** | **1997.** | **2000.** | **2003.** | **2007.** | **2008.** | **2012.** | **2014.** |
| **Izbori za savezne poslanike Savezne skupštine SRJ:** |
| Veće građana: **1992.** (maj) | **1992.** (decembar) | **1996.** | Veće građana i Veće republika: **2000.** |
| **Neposredni izbori za predsednika Savezne Republike Jugoslavije: 2000.** |
| **Referendumi**: **1990.** (Ustav) | **1992.** (simboli) | *1992.* (amandmani na Ustav) | **1998.** (Kosovo) | **2006.** (Ustav) |